Sems Riverss
Semjuels Roberts Riverss (angļu: Samuel Robert Rivers; dzimis 1977. gada 21. septembrī) ir amerikāņu mūziķis. Pazīstams kā grupas Limp Bizkit basģitārists un bekvokālists, kā arī viens no grupas izveidotājiem. Viņš ir Džona Oto, grupas Limp Bizkit bundzinieka, brālēns. Līdz 2000. gadam spēlēja ar Ibanez sērijas ģitārām (BTB5005, SR885), no 2000. gada pārgāja uz custom tipa ģitārām Warwick ar gaismas diodēm grifā. 2000. gadā Gibson Awards viņu atzina par gada labāko basģitāristu.